Tukuma 3. pamatskola

**Tukuma 3. pamatskola** ir skola, kas atrodas Lielajā ielā 18 Tukumā, kur tiek īstenotas dažādas pamatizglītības programmas, kā arī Lielajā ielā 31, kur tiek īstenota pirmsskolas izglītības programma.

## Vēsture
Pirmās krievvalodīgās skolas Tukumā bija 1866. gadā dibinātā Tukuma – Talsu pareizticīgo skola, kurā mācīja ticības mācību, latviešu valodu, krievu valodu, aritmētiku, vēsturi, ģeogrāfiju, dabas mācību, dziedāšanu, rokdarbus meitenēm. 1890. gados bijusī Kijivas divklasīgās meiteņu skolas priekšniece Aleksandra Petrova Tukumā nodibināja privātu sieviešu proģimnāziju, kuru Pirmā pasaules kara laikā 1915. gada pavasarī evakuēja uz Gatčinu, kur tā darbojās līdz 1918. gadam kā Gatčinas privātā sieviešu ģimnāzija.

Pēc Otrā pasaules kara beigām 1945. gadā skolas ēkā Raiņa ielā atvēra Tukuma 2. septiņgadīgo skola, bet jau pēc gada Tukuma 2. vidusskolu, kurā mācības skolā notika divās maiņās – vienā maiņā mācījās latviešu skolēni, otrā – krievu skolēni. 1951. gadā skola kļuva par pilno vidusskolu, kurā mācības sāka 347 skolēni.

1952./1953. mācību gadā Tukuma 2. vidusskola pārcēlās uz jaunu ēku 1905. gada ielā 21 (tagad Lielajā ielā 18). No 1970. līdz 1990. gadam šajā ēkā atradās Tukuma 2. astoņgadīgā skola, savukārt vidusskolēni mācījās Tukuma 2. divplūsmu vidusskolā, ko 1991. gadā pārdēvēja par Tukuma 2. pamatskolu. 1993. gada 1. jūnijā tika izveidota Tukuma 3. vidusskola ar krievu mācību valodu, ko vēlāk pārveidoja par Tukuma 3. pamatskolu.

### Skolas direktori
Aleksandrs Koršakovskis, Sergejs Kovaļišins, Nikolajs Solncevs, Nikolajs Zatevahins, Pāvels Liepiņš, Andrejs Kočetkovs, Ēriks Lukmans, Iveta Safranoviča, Aina Kovaļenoka, Zane Štāla.

## Skolā īstenotās izglītības programmas
* Pirmsskolas izglītības programma (programmas kods – 01011111)
* Pamatizglītības programma (programmas kods – 21011111)
* Speciālās pamatizglītības programma izglītojamajiem ar mācīšanās traucējumiem (programmas kods – 21015611)

## Interešu izglītība
Tukuma 3. pamatskolā tiek īstenota daudzpusīga interešu izglītība, kas sniedz iespēju jebkuram skolēnam izvēlēties sev vēlamāko pulciņu, kurā attīstīt savas prasmes un iemaņas. Skolā darbojas šādi pulciņi:

* Kombinētie rokdarbi „Radošā darbnīca” (2. – 7.klase)
* Mākslas pulciņš „Krāsas” – zīmēšana, gleznošana (1. – 9.klase)
* Mākslas pulciņš „Dzērve” – papīra plastika (4. – 9..klase)
* Mūsdienu dejas „Kaprise” (1. – 7.klase)
* Sporta pulciņš „Citas sporta spēles” (1. – 9.klase)
* Vokālais ansamblis „Crescendo” (2. – 9.klase)
* Jauniešu radošā iniciatīvu grupa „Demokrāts” (5. – 9.klase)
* Skolas avīze „Mozaīka” (5. – 9.klase)

## Tradīcijas
Tukuma 3.pamatskolai ir savas tradīcijas, kas tiek īstenotas katru gadu:
* Gada skolēns (skolēnu apbalvošana ar atzinības rakstiem par augstiem mācību, sporta un radošajiem sasniegumiem, kā arī skolas vārda popularizēšanu) un Gada * skolēna ekskursija.
* Dažādu valsts svētku atzīmēšana (Lāčplēša diena, 18. novembris, 4. maijs)
* Dažādu latviešu tradīciju atzīmēšana un svētku svinēšana (Miķeļdiena, Ziemassvētki, Lieldienas)
* Skolā ik gadu tiek organizētas dažādas tematiskās dienas un nedēļas, kuru ietvaros tiek organizēti dažādi pasākumi - dabaszinātņu nedēļa; humanitāro mācību priekšmetu nedēļa, sākumskolas nedēļa, sporta dienas, dzejas dienas.
* Jau par ikgadēju tradīciju ir kļuvis koncerta apmeklējums pirms Ziemassvētkiem Tukuma Luterāņu baznīcā.
* Dziesmu festivāls „Dziedi ar mani”
* Vecāku dienas divas reizes gadā
* Gada noslēguma lielkoncerts
* Valentīna dienas pasākums

## Ārējās saites
* 
*